stanford-oval/wikipedia huggingface dataset:
Eduard Schnitzer
Pelastusretkikunta

Emin Pašša piti puoliaan syrjäisessä maakunnassa ja loppuvuodesta 1885 hän lähetti Eurooppaan kirjeen, jossa hän kertoi tarvitsevansa apua. Mediassa alkoivat vaatimukset Emin Paššan pelastamiseksi, ettei Gordonin kohtalo toistuisi. Tutkimusmatkailija Henry Morton Stanley tarjoutui pelastajaksi, koska ajatteli Paššan pelastamisen tuovan hänelle yhtä paljon huomiota kuin David Livingstonen löytämisen. Retkikunnan varustaminen vei aikaa ja Stanley pääsi liikkeelle maaliskuussa 1887. Reitti kulki Atlantin rannikolta Kongojokea pitkin kohti Ugandaa. Joulukuussa 1887 hän saapui Albertjärvelle.
Stanley tapasi Emin Paššan 29. huhtikuuta 1888. Tapaaminen ei kuitenkaan sujunut niin kuin Stanley oli kuvitellut. Hän luuli, että Emin Pašša odottaa alistuneena pelastajaansa, joka veisi hänet takaisin Eurooppaan. Emin Pašša taas oli odottanut, että hänelle tuotaisiin lisää varusteita kokonaiselle rykmentille, eikä hänellä ollut aikomustakaan lähteä pois. Emin oli myös joukkoineen pukeutunut tahrattomiin univormuihin sotilassoittokuntineen, kun taas Stanley oli joukkoineen rämpinyt viidakossa.
Stanley sai kuitenkin Eminin lähtemään, ja paluumatka alkoi huhtikuussa 1889 kohti Intian valtamerta. Rannikolle päästyään Emin Pašša kuitenkin kieltäytyi lähtemästä Eurooppaan. Tämä esti Stanleyn mahdollisuuden olla taas sankari. Emin palasi maakuntaansa, mutta se oli tällä välin ajautunut sekasortoon. Hän päätti jatkaa matkaa saksalaiseen Kameruniin, mutta hänet murhattiin Kongossa 23. lokakuuta 1893.
Aiheesta muualla

Kuvia tai muita tiedostoja aiheesta Eduard Schnitzer Wikimedia Commonsissa
Stanley kohtaa Emin Paššan. Kuva Stanleyn teoksesta In Darkest Africa (1890).
Egyptin kansanäänestys perustuslaista

Egyptin kansanäänestys perustuslaista oli kansanäänestys, joka järjestettiin 15. ja 22. joulukuuta 2012. Luonnos on pitkälti presidentti Mohammed Mursin ja hänen islamistisen puolueensa Muslimiveljeskunnan laatima. Opposition mukaan perustuslakiluonnos ei turvaa tarpeeksi yksilönvapautta sekä naisten ja vähemmistöjen oikeuksia. Perustuslakiehdotuksen mukaan islam pysyisi Egyptin virallisena uskontona. Uskonnonvapaus taattaisiin vain muslimeille, kristityille ja juutalaisille. Sananvapautta luvataan suojella, mutta yksittäisen ihmisen tai profeettojen loukkaaminen olisi kiellettyä. Presidentin kaudet rajataan perustuslakiehdotuksessa kahteen nelivuotiseen kauteen. Puolustusministerin nimitysoikeus annetaan presidentin tai hallituksen sijasta armeijalle. Puolustusbudjetista päättäisi upseerien komitea.
Ihmisoikeusjärjestöt raportoivat lukuisista rikkomuksista äänestyksessä. Esimerkiksi useat äänestyspaikat aukesivat liian myöhään. Lisäksi äänestyslistoissa oli virheitä.
Egyptin kolmas välikausi

Esidynastinen Egypti
Protodynastinen kausi
Dynastinen Egypti
Thiniittikausi
Vanha valtakunta
Ensimmäinen välikausi
Keskivaltakunta
Toinen välikausi
Uusi valtakunta
Kolmas välikausi
Nubialaisdynastia
Egyptin myöhäiskausi
Persian kausi
Ptolemaiosten hallitsijasuku
Egyptin dynastiat
Egyptin faaraot
Osa artikkelisarjaa
Kolmas välikausi oli ajanjakso muinaisen Egyptin historiassa vuosina 1080 eaa. - 712 eaa. Ramses XI:n kuoltua Egypti jakautui kahtia. Ala-Egyptin kuninkaaksi julistautui visiiri Smendes ja Ylä-Egyptiä hallitsi Amonin papisto. Ala-Egyptin hallitsijat yrittää laajentaa valtaansa koko maahan nimittämällä poikansa Amonin ylipapiksi. Hallinto hajosi lopullisesti, kun jo aikaisemmin maahan tulleet libyalaiset palkkasoturit perustivat osittain samanaikaisia kilpailevia dynastioita ja Keski-Egypti jäi paikallisruhtinaiden käsiin.
Eilisen kuiskaus

| Eilisen kuiskaus |
| --- | --- |

Ohjaaja:  Isao Takahata
Käsikirjoittaja:  Isao Takahata
Tuottaja:  Hayao Miyazaki, Toshio Suzuki
Säveltäjä:  Katsu Hoshi
Leikkaaja:  Takeshi Seyama
Pääosat:  Miki Imai, Yoshiro Yanagiba, Yōko Honna
Valmistustiedot
Valmistusmaa:  Japani
Tuotantoyhtiö:  Studio Ghibli Tokuma Shoten
Levittäjä:  Tōhō Netflix HBO Max
Ensi-ilta:   20. heinäkuuta 1991  6. kesäkuuta 2006  11. lokakuuta 2006  18. lokakuuta 2006  4. syyskuuta 2006  9. joulukuuta 2016
Kesto:  118 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Eilisen kuiskaus (jap. おもひでぽろぽろ, Omoide poroporo) on japanilainen animaatioelokuva. Se on Studio Ghiblin tuottama ja Isao Takahatan ohjaama.
Elokuva valmistui vuonna 1991. Sen pituus on 118 minuuttia, ja se pohjautuu Hotaru Okamoton ja Yūko Tonen samannimiseen sarjakuvaan.
Juoni

Elokuva kertoo tympääntyneestä, yksin asuvasta Taekosta, joka työskentelee tokiolaisessa konttorissa. Kesälomallaan hän matkustaa töihin serkkunsa maatilalle, ja muistelee lapsuuttaan. Nämä muistot saavat hänet pohtimaan uudelleen elämänsä suuntaa.
Ääninäyttelijät

| Rooli | Japaniksi | Englanniksi |
| --- | --- | --- |
| Taeko Okajima | Yōko Honna (nuori) Miki Imai (aikuinen) | Alison Fernandez (nuori) Daisy Ridley (aikuinen) |
| Toshio | Toshirō Yanagiba | Dev Patel |
| Tsuneko Tani | Mayumi Iizuka | Hope Levy |
| Aiko | Mei Oshitani | Stephanie Sheh |
| Toko | Megumi Komine | Ava Acres |
| Rie | Yukiyo Takizawa | Madeleine Rose Yen |
| Suu | Masashi Ishikawa | Jaden Betts |
| Shuuji Hirota | Yūki Masuda | Gianella Thielmann |
| Taekon äiti | Michie Terada | Grey DeLisle |
| Taekon isä | Masahiro Itō | Matthew Yang King |
| Nanako Okajima | Yorie Yamashita | Laura Bailey |
| Yaeko Okajima | Yuki Minowa | Ashley Eckstein |
| Taekon isoäiti | Chie Kitagawa | Mona Marshall |
| Kazuo | Kōji Gotō | Matthew Yang King |
| Kiyoko | Sachiko Ishikawa | Sumalee Montano |
| Naoko | Masako Watanabe | Tara Strong |
| Baccha | Shin Itō | Nika Futterman |
Studio Ghiblin tuotanto
Erica Moore

Erica Moore pronssimitalistina vuoden 2012 sisäratojen MM-kilpailuissa.
Erica Moore (s. 25. maaliskuuta 1988) on yhdysvaltalainen yleisurheilija, joka kilpailee 800 metrin juoksussa.
Sisäratojen MM-kilpailuissa 2012 Moore saavutti pronssia 800 metrillä juostuaan uudeksi ennätysajakseen 1.59,97.
Mooren ulkoratojen ennätys 400 metrillä on 52,60, jonka hän juoksi toukokuussa 2010. 400 metrin aidat hän on juossut parhaimmillaan aikaan 56,21 toukokuussa 2010. 800 metrillä hänen ennätyksensä on 2.00,05 heinäkuulta 2012 ja seitsenottelussa 5553 pistettä toukokuulta 2010.
Elokuvasarja

Elokuvasarja on sarja toisiinsa liittyviä elokuvia. Niissä on joskus samoja hahmoja, samat näyttelijät, ohjaaja tai tuotantoyhtiö, ja niillä voi olla samankaltaiset nimet.
Kolmen elokuvan sarjaa kutsutaan usein trilogiaksi. Joskus sarjan avauselokuvaa seuraavia elokuvia kutsutaan jatko-osiksi, esiosiksi tai uudelleenfilmatisoinneiksi. Jotkin elokuvasarjat ovat osa franchisea, johon voi kuulua myös muita tuotteita.
Hollywoodissa on koko sen historian ajan tehty elokuvasarjoja. Mutta vasta 2000-luvulla elokuvasarjat ovat alkaneet hallita katsotuimpien elokuvien tilastoja, ja jatko-osia myös tehdään paljon aiempaa enemmän. Esimerkiksi vuonna 2018 Yhdysvaltain kymmenestä katsotuimmasta elokuvasta yhdeksän oli osa jotain elokuvasarjaa, mutta 30 vuotta aikaisemmin vain yksi. Oscar-ehdokkuuksista sarjaelokuvat saavat yhä selvästi sitä pienemmän osan.
Esimerkkejä

Lipputuloissa mitaten kaikkien aikojen menestyneimmät elokuvasarjat ja -franchiset maailmanlaajuisesti joulukuussa 2020 olivat:
Marvel Cinematic Universe
Tähtien sota
Harry Potter
The Avengers
Hämähäkkimies
James Bond
X-Men
Batman
Hurjapäät
Taru sormusten herrasta
DC Extended Universe
Jurassic Park
Transformers
Pirates of the Caribbean
Itse ilkimys
Mission: Impossible
Shrek
Twilight
Ice Age
Toy Story
Nälkäpeli
Hobitti
Frozen
Leijonakuningas
Teräsmies
Yön ritari
Iron Man
Madagaskar
Star Trek
Kapteeni Amerikka
Apinoiden planeetta
Jumanji
Terminator
Indiana Jones
Suomalaisia elokuvasarjoja ovat esimerkiksi Uuno Turhapuro, Pekka ja Pätkä, Vares, Kummeli ja Vääpeli Körmy.
Egyptin koripallomaajoukkue

| Egypti |
| --- | --- |

Fiba-ranking:  52. 
Liittyi Fibaan:  1934
fiba-alue:  FIBA Africa
Kansallinen liitto:  Egyptin koripalloliitto
Olympialaiset
Esiintymiset:  7
Mitalit:  ei
Maailmanmestaruuskilpailut
Esiintymiset:  5
Mitalit:  ei
Afrikan-mestaruuskilpailut
Esiintymiset:  19
Mitalit:  kultaa: 1962, 1964, 1970, 1975, 1983 hopeaa: 1972, 1981, 1987, 1989, 1993 pronssia: 1978, 1985, 1992, 1999, 2001, 2003
Infobox OKVirheellinen NIMI-arvo: 
Egyptin koripallomaajoukkue edustaa Egyptiä koripallon miesten maajoukkuekilpailuissa.
Egypti on pelannut olympialaisissa seitsemän kertaa. Parhaat sijoitukset ovat vuosien 1952, 1976, 1984 ja 1988 kesäolympialaisista, jolloin maa sijoittui kahdenneksitoista.
Egypti pelasi myös koripallon Euroopan-mestaruuskilpailuissa, joihin maa osallistui neljä kertaa. Vuoden 1947 kisoissa Egypti oli ensimmäistä kertaa mitaleilla, sillä maa sijoittui pronssille. Kotikisoissa vuonna 1949 maa voitti Euroopan-mestaruuden jättäen Ranskan toiseksi ja Kreikan kolmanneksi.
Egypti siirtyi pelaamaan Afrikan-mestaruuskilpailuihin, joissa alkoi tulla pian menestystä. Vuonna 1962 pidettiin ensimmäiset Afrikan-mestaruuskilpailut, jotka maa voitti puhtaalla pelillä. Viimeisen Afrikan-mestaruuden maa voitti vuonna 1982.
Egon Jensen

| Egon Jensen> Tanskan kirkkoministeri |
| --- | --- |
 Anker Jørgensenin III hallitus 30. elokuuta 1978 – 26. lokakuuta 1979  
Edeltäjä:  Jørgen Peder Hansen
Seuraaja:  Jørgen Peder Hansen
Tanskan sisäministeri
 Anker Jørgensenin II hallitus 13. helmikuuta 1975 – 30. elokuuta 1978  
Edeltäjä:  Jacob Sørensen
Seuraaja:  Knud Enggaard
 Jens Otto Kragin III ja Anker Jørgensenin I hallitus 11. lokakuuta 1971 – 6. joulukuuta 1973  
Edeltäjä:  H.C. Toft
Seuraaja:  Jacob Sørensen
Kansankäräjäedustaja
 1960–1985  
Henkilötiedot
Koko nimi:  Egon Carlo Larsen Jensen
Syntynyt: 14. maaliskuuta 1922 Slagelse, Tanska
Kuollut: 4. helmikuuta 1985 (62 vuotta)
Tiedot
Puolue:  Sosiaalidemokraatit
Egon Carlo Larsen Jensen (14. maaliskuuta 1922 Slagelse – 4. helmikuuta 1985) oli tanskalainen sosiaalidemokraattinen poliitikko. Hän istui kansankäräjillä vuosina 1960–1985 ja toimi Tanskan sisäministerinä 1971–1973 ja 1975–1978 sekä kirkkoministerinä 1978–1979.
Aiheesta muualla

Egon Jensen Tanskan kansankäräjien verkkosivuilla (tanskaksi)
Dr. Professor’s Thesis of Evil

| Dr>  Professor’s Thesis of Evil |
| --- | --- |
 Promootiojuliste
Ohjaaja:  Jukka Vidgren
Käsikirjoittaja:  Jukka Vidgren
Tuottaja:  Jukka Vidgren
Säveltäjä:  Rami Kaaresto Olli Paakkolanvaara (äänisuunnittelija)
Kuvaaja:  Juuso Laatio
Leikkaaja:  Jussi Finnilä
Erikoistehosteet:  Kim Haataja (concept artist)  Petteri Staven (motion graphics artist)  Ilkka Lassila (animaattori)  Ville V. Vanninen (lead 3D artist) Pasi Jokinen (technical advisor) Eetu Vihervaara (motion graphics artist)
Pääosat:  Pentti Korhonen/Brad Cartner
Valmistustiedot
Valmistusmaa:   Suomi
Tuotantoyhtiö:  Mutant Koala Pictures
Ensi-ilta:  15. lokakuuta 2011
Kesto:  25 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Dr. Professor’s Thesis of Evil on suomalainen valokuvapohjaista Motion Novel-animaatiotekniikkaa käyttävä lyhytelokuva vuodelta 2011. Elokuva julkistettiin syksyllä 2011 internetissä ja mobiililaitteissa. Sitä esitetään myös elokuvateattereissa ilmaiseksi. Elokuvaa on tehty Oulussa, Lontoossa ja Los Angelesissa. Suomen Elokuvasäätiö on tukenut sen tuotantoa. Animaation tekijät ovat Jukka Vidgren ja Juuso Laatio. Elokuvan ensiesitys oli Helsingin Rakkautta ja anarkiaa -festivaaleilla 18. syyskuuta 2011.
Juoni

Satiirinen elokuva kertoo Dr. Professorista, maailman juhlituimmasta superrikollisesta, joka on menettänyt intohimonsa pahuuksien tekemiseen. Dr. Professor saa huomata jääneensä mediasirkuksen ja idolistatuksensa vangiksi. Hän aikoo ottaa kohtalonsa takaisin omiin käsiinsä.
Elokuvan maailmaa asuttavat supersankarit, jättiläismäiset mutanttikoalat ja kuolemansäteet.
Tuotanto

Motion Novel -animaatiotekniikka elokuvan tekijöiden kehittämää eräänlaista liikkuvaa valokuvapohjaista sarjakuvaa. Siinä yhdistellään valokuvia, 3D-tietokonegrafiikka ja animaatiota. Elokuva tehdään kansainvälisille markkinoille ja siksi sen kieli on englanti. Elokuvan pääroolihahmojen vuorosanat äänitettiin Torontossa ja ohjattiin Oulussa Skype-puhelun välityksellä. Tätä etäohjaustapaa kokeiltiin jo aiemmin keväällä, kun sivuroolihahmojen vuorosanat äänitettiin San Franciscossa. Roolihahmoja esittävät suomalaiset näyttelijät. Rooleissa on yli 40 näyttelijää. Ääninäyttelijöitä on 13.
Aiheesta muualla

Virallinen kotisivu (englanniksi)
Animaation musiikkia
Making of Dr. Professor's Thesis of Evil (Arkistoitu – Internet Archive) Yle Areena
Teaser Vimeo.com
Elsie Uwamahoro

Elsie Uwamahoro (s. 23. lokakuuta 1988) on burundilainen uimari. Hän jäi naisten 50 metrin vapaauinnissa 86. sijalle vuoden 2008 kesäolympialaisissa Pekingssä ja 68. sijalle vuoden 2012 kesäolympialaisissa Lontoossa.
Egon Bahr

Egon Bahr
Egon Karlheinz Bahr (18. maaliskuuta 1922 Treffurt, Saksa – 20. elokuuta 2015) oli saksalainen sosiaalidemokraattisen puolueen poliitikko.
Bahr syntyi Thüringenin Treffurtissa. Taisteltuaan vuosina 1942–1944 toisessa maailmansodassa hän aloitti uransa journalistina.
Hän istui Liittopäivien jäsenenä vuosina 1972–1990. Hän toimi vuosina 1972–1974 erikoissuhteiden ja vuosina 1974–1976 taloudellisen yhteistyön ministerinä. Hänelle myönnettiin Bundesverdienstkreuz (1973) ja Willy-Brandt -palkinto (2007).
Egon Bahr kannatti liennytystä idänsuhteissa kylmän sodan aikana.
Aiheesta muualla

Kuvia tai muita tiedostoja aiheesta Egon Bahr Wikimedia Commonsissa
Elswick

Elswick voi viitata seuraaviin:
Elswick, kylä Lancashiressa Englannissa
Elswick, alue Newcastle upon Tynen kaupungissa Englannissa
Elswick, englantilainen auto
Elswick Ordnance Company, sotatarvikkeita valmistava yritys, kuuluu Armstrong Whitworthiin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elswick”, voi hakea sivunnimihaulla, laajalla sivunnimihaulla tai tekstihaulla.
Erica Goodman

Erica Goodman (s. 19. tammikuuta 1948 Toronto, Kanada) on kanadalainen harpisti. Hän opiskeli pianonsoittoa vuosina 1958–1962 Myrtle Guerreron johdolla. Harpunsoittoa hänelle opettivat 1950-luvun lopussa ja 1960-luvun ajan Charles Kleinsteuber, Judy Loman, Carol Baum ja Marilyn Costello.
Goodman esiintyi vuonna 1960 Kanadan kansallisen nuoriso-orkesterin solistina ja teki CBC:llä televisiodebyyttinsä Teresa Stratasin säestäjänä. Hän toimi Toronton sinfoniaorkesterin toisena harpistina vuosina 1962–1966 ja 1969–1973. Ammattimaisen soolodebyttinsä hän teki 5. helmikuuta 1969 tulkitsemalla Wolfgang Amadeus Mozartia Philadelphian orkesterin kanssa.
Goodmanin yhteistyökumppaneita ovat hänen uransa varrella olleet Amadeus Ensemble, Camerata, Elmer Iseler Singers, Esprit-orkesteri, Festival Singers, hänen isänsä Hyman Goodman, Suzanne Shulman ja Riki Turofsky. Goodman perusti vuonna 1970 Robert Aitkenin kanssa duon, joka piti monia resitaaleja ja kiersi vuonna 1976 yhdysvaltalaisen Tashi-yhtyeen kanssa. Goodman on myös ollut jäsenenä Galliard Ensemblessä, Trio Torontossa ja Trio Lyrassa. Hän on esiintynyt usein New Music Concertsin kanssa. Hänen esiintymispaikkojaan on Wigmore Hall.
Goodman on kantaesittänyt Harry Somersin, Oskar Morawetzin, Louis Applebaumin, Milton Barnesin, Alexina Louien, Bruce Matherin ja Marjan Mozetichin teoksia. Hän voitti Mona Bates -palkinnon vuonna 1978.
Energiantuotannon elinkaarikasvihuonepäästöt

Energiantuotannon elinkaarikasvihuonepäästöt.
Eri toimintojen yhteismitallistamiseksi käytetään yksikkönä hiilidioksidiekvivalenttia (CO2-ekv. tai CO2e). Sähköntuotannossa käytetään yksikköä gCO2eq/kWh tai sen kerrannaista.
Sähköntuotantomuotojen elinkaaripäästöt, 2014 IPCC

| Tekniikka> Käytössä olevat | Min> .Käytössä olevat | Mediaani> Käytössä olevat | Max> .Käytössä olevat |
| --- | --- | --- | --- |
| Hiilivoima | 740 | 820 | 910 |
| Maakaasuvoima – combi | 410 | 490 | 650 |
| Biomassavoima | 130 | 230 | 420 |
| Aurinkokenno – voimalaitos | 18 | 48 | 180 |
| Aurinkokenno – katto | 26 | 41 | 60 |
| Geoterminen sähkö | 6.0 | 38 | 79 |
| Keskittävä aurinkosähkö | 8.8 | 27 | 63 |
| Vesivoima | 1.0 | 24 | 22001 |
| Tuulisähkö - Offshore | 8.0 | 12 | 35 |
| Ydinvoima | 3.7 | 12 | 110 |
| Tuulisähkö - Maalla | 7.0 | 11 | 56 |
Kehitteillä olevia
| CCS – Hiili – PC | 190 | 220 | 250 |
| CCS – Hiili – IGCC | 170 | 200 | 230 |
| CCS – Gas – combi | 94 | 170 | 340 |
| CCS – Hiili – oxyfuel | 100 | 160 | 200 |
| Merivoima (Vuorovesisähkö ja Aaltovoima) | 5.6 | 17 | 28 |
1 Patoaltaiden vaikutus nostaa lukua.
Elspeth Attwooll

Elspeth Attwooll (s. 1. helmikuuta 1943) on skotlantilainen poliitikko. Hän kuuluu Liberaalidemokraattiseen puolueeseen.
Attwooll syntyi Chislehurstissa Kentissä. Hän toimi oikeustieteen ja vertailevan oikeustieteen luennoitsijana Glasgow'n yliopistossa vuosina 1966–1998.
Attwooll valittiin Euroopan parlamenttiin ensimmäistä kertaa vuonna 1999, ja hän piti paikkansa uuden parlamentin muodostuessa vuonna 2004, mutta jäi pois europarlamentista vuonna 2009. Hän kuului Euroopan liberaalidemokraattien liiton ryhmään.
Erica Sullivan

| Erica Sullivan> Henkilötiedot |
| --- | --- |
Syntynyt: 9. elokuuta 2000 (ikä 24)
Kansalaisuus:   Yhdysvallat
| Mitalit>  Olympialaiset  |
| --- | --- | --- |
|  Hopeaa | Tokio 2020 | 1500 m vapaauinti |
Erica Sullivan (s. 9. elokuuta 2000) on yhdysvaltalainen uimari, joka kilpailee pitkillä vapaauintimatkoilla niin rata- kuin avovesiuinnissakin.
Sullivan sijoittui Tyynenmeren-mestaruuskilpailuissa 2018 viidenneksi 800 metrin, yhdeksänneksi 1 500 metrin ja 14:nneksi 400 metrin vapaauinnissa. Maailmanmestaruuskilpailuissa 2019 hän sijoittui 25 kilometrin avovesiuinnissa viidenneksi. Vuodelle 2021 siirretyissä Tokion olympialaisissa hän saavutti hopeaa 1 500 metrin vapaauinnissa  hänen maannaisensa Katie Ledeckyn oltua 4,07 sekuntia nopeampi.
Sullivan edustaa Sandpipers of Nevadaa. Hänen valmentajansa on Ronald Aitken.
Sullivanin isä kuoli syöpään vuonna 2017. Hänen äitinsä on kotoisin Japanista.
Elspeth Hay

| Mitalit> Maa:   Iso-Britannia.Naisten yleisurheilu.EM-kilpailut  | Mitalit> Maa:   Iso-Britannia.Naisten yleisurheilu.EM-kilpailut  | Mitalit> Maa:   Iso-Britannia.Naisten yleisurheilu.EM-kilpailut  | Maa:   Iso-Britannia> Naisten yleisurheilu. |
| --- | --- | --- | --- |
|  Kultaa | Bryssel 1950 | 4×100 m |  |
Elspeth Hay (myöh. Graham, s. 24. huhtikuuta 1930) on brittiläinen kilpauransa päättänyt pikajuoksija ja Euroopan mestari.
Hay voitti 4×100 metrin viestissä Euroopan mestaruuden Brysselissä 1950 ja sijoittui samoissa kisoissa 100 metrillä viidenneksi. Loukkaantuminen vei häneltä mahdollisuuden osallistua Lontoon kesäolympialaisiin 1948. Hän osallistui 82-vuotiaana Lontoon kesäolympialaisten 2012 soihtuviestiin.
Elstelä

Elstelä on suomenkielinen sukunimi. Elstelä-nimisiä henkilöitä ovat:
Esko Elstelä (1931–2007), teatteri- ja elokuvaohjaaja, Ossi Elstelän poika
Irja Elstelä (o.s. Lautia, 1904–1976), näyttelijä, Ossi Elstelän puoliso
Joel Elstelä (s. 1961), teatteriohjaaja ja kirjailija, Esko Elstelän poika
Kristiina Elstelä (1943–2016), teatteri- ja elokuvanäyttelijä, Ossi Elstelän tytär
Ossi Elstelä (1902–1969), näyttelijä ja ohjaaja
Riitta Elstelä (s. 1940), näyttelijä, Ossi Elstelän tytär.
| --- | --- |
: Tällä täsmennyssivulla luetellaan henkilöitä, joilla on sama sukunimi.
The Violent Sleep of Reason

| The Violent Sleep of Reason Meshuggah |
| --- | --- | --- |

Studioalbumin tiedot
 Äänitetty : Puk Recording Studios Gjerlev, Denmark
 Julkaistu: 7. lokakuuta 2016
 Tuottaja(t): Tue Madsen & Meshuggah
 Tyylilaji: extreme metal, progressiivinen metalli, avantgardemetalli
 Kesto: 58.55
 Levy-yhtiö: Nuclear Blast
Listasijoitukset
  Suomen virallinen lista: 11.
Meshuggahin muut julkaisut
| Koloss 2012 | The Violent Sleep of Reason 2016 | Immutable 2022 |
Singlet albumilta The Violent Sleep of Reason
 ”Born in Dissonance” Julkaistu: 25. elokuuta 2016  ”Nostrum” Julkaistu: 15. syyskuuta 2016  ”Clockworks” Julkaistu: 7. lokakuuta 2016
The Violent Sleep of Reason on ruotsalaisen metalliyhtye Meshuggahin kahdeksas studioalbumi, joka julkaistiin 7. lokakuuta 2016 levymerkillä Nuclear Blast. Se debytoi Suomen virallisen listan sijalla 11.
Vastaanotto

Albumi sai erinomaisen vastaanoton. Ammattiarvioita keräävän Metacriticin keskiarvo albumille oli 89/100, mikä perustuu neljään ammattilaisarvioon. MetalSucksin Max Frank antoi albumille täydet viisi tähteä. Hän sanoi sen olevan soitannollisesti jouhevin sekä yhtyeen siihenastisista paras. Kaaoszinen Ville Syrjälä antoi albumille keskinkertaisen arvion. Hän sanoi yhtyeen alkaneen toistaa itseään, vaikkei albumi itsessään olekaan huono.
Kappaleet

Clockworks – 7.15
Born in Dissonance – 4.34
Monstrocity – 6.13
By the Ton – 6.04
Violent Sleep of Reason – 6.51
Ivory Tower – 4.59
Stifled – 6.31
Nostrum – 5.15
Our Rage Won’t Die – 4.41
Into Decay – 6.32
Kokoonpano

Jens Kidman – laulu
Fredrik Thordendal – soolokitara
Mårten Hagström – rytmikitara
Dick Lövgren – basso
Tomas Haake – rummut
Kokoonpano > Tuotanto

Tue Madsen – äänittäjä, miksaaja
Thomas Eberger – masteroija
Luminokaya – grafiikka
Arvostelut

Allmusic:
Imperiumi: 8/10
Inferno:
Kaaoszine: 5.5/10
Metacritic: 89/100
Soundi:
Aiheesta muualla

The Violent Sleep of Reason Discogsissa. (englanniksi)
Albumi The Violent Sleep of Reason Encyclopaedia Metallum -sivustolla (englanniksi)
Meshuggah
| --- | --- |
Studioalbumit:   Contradictions Collapse  Destroy Erase Improve  Chaosphere  Nothing  Catch Thirtythree  ObZen  Koloss  The Violent Sleep of Reason  Immutable 
EP:t:   Meshuggah  None  Selfcaged  The True Human Design  I  Pitch Black 
Kokoelmat:  Rare Trax
Livejulkaisut:  Alive
Katso myös:  Sol Niger Within
Elsner+Flake

Elsner+Flake on saksalainen muotoiluyritys ja fonttivalmistaja, jonka perustivat vuonna 1986 Günther Flake ja Veronika Elsner. Yritys toimii Hampurissa. Elsner+Flake on digitoinut useita ITC:n kirjasintyyppejä ja myy näiden laajennettuja versioita, joissa on mukana erikoismerkkejä. Yritys on myös julkaissut digitaalisia versioita monista klassisista kirjasintyypeistä sekä suunnitellut useita omia kirjasintyyppejään.
Elokuvapäivä

| Elokuvapäivä |
| --- | --- |
Paikkakunta:  Turku
Ensimmäisen kerran:  2015
Järjestäjä:  Elokuvakaupunki Turku ry
Kotisivut
Elokuvapäivä on Turussa ja sen lähiseudulla kahdesti vuodessa järjestettävä kaupunkifestivaali, jossa paikalliset toimijat tarjoavat yleisölle maksuttomia elokuvanäytöksiä. Tapahtuman järjestäjänä toimii  Turun kaupungin, Turun ammattikorkeakoulun ja Linnateatterin perustama yhdistys Scene, viralliselta nimeltään Elokuvakaupunki Turku ry. Ensimmäinen Elokuvapäivä järjestettiin syyskuussa 2015.
Tapahtuma järjestetään joka vuosi keväällä ja syksyllä. Syksyllä esitetään kotimainen elokuva ulkoilmanäytöksessä keskeisellä paikalla Turun kaupunkia.
Syyskuussa 2023 Elokuvapäivän ulkoilmanäytöksessä esitettiin Turun kauppatorilla Mielensäpahoittaja Eskorttia etsimässä. Näytöksen avasi nimiroolin näyttelijä Heikki Kinnunen.
Ulkoilmanäytökset

| Tapahtumapäivä | Näytöspaikka | Elokuva(t) |
| --- | --- | --- |
| 05.09.2015 | Turun kauppatori | Mielensäpahoittaja, Kätilö |
| 10.09.2016 | Kupittaan jalkapallostadion | Luokkakokous |
| 09.09.2017 | Aurajoen ranta | Tom of Finland |
| 08.09.2018 | Turun linna | Tyttökuningas |
| 07.09.2019 | Vartiovuori | Vares - Pahan suudelma |
| 10.10.2020 | Paavo Nurmen stadion | Onnenonkija |
| 04.09.2021 | Suomen Joutsenen edusta | Seurapeli |
| 03.09.2022 | Turun tuomiokirkon tori | Tove |
| 02.09.2023 | Turun kauppatori | Mielensäpahoittaja Eskorttia etsimässä |
| 07.09.2024 | Taiteen talo | Rakkaani merikapteeni |
Aiheesta muualla

Elokuvapäivän virallinen kotisivu
Elatussuhde

Elatussuhde tarkoittaa muun väestön kuin työllisten suhdetta työllisiin. Tätä ei pidä sekoittaa huoltosuhteeseen, joka puolestaan kertoo lasten ja eläkeikäisten suhteen työikäisiin.